**ОБЯВА**

 Професионална гимназия по лека промишленост и икономика „Атанас Буров” – гр. Горна Оряховица обявява, че на основание чл. 259, ал. 1 от Закона за предучилищното и училищното образование (ЗПУО), чл. 16, ал. 2 във връзка с чл. 19, ал. 1 от Закона за държавната собственост (ЗДС) и чл. 13, ал. 2 и ал. 5 и чл. 43 от Правилника за прилагане на Закона за държавната собственост (ППЗДС), със Заповед № 516/11.09.2025 г. на Директора на ПГЛПИ „Атанас Буров” – гр. Горна Оряховица, е обявен **търг с тайно наддаване за отдаване под наем** на части от имот - публична държавна собственост, представляващ сградата и двора на Професионална гимназия по лека промишленост и икономика „Атанас Буров” – гр. Горна Оряховица (актувана с Акт за държавна собственост – публична № 67/19.10.1999 г.), представляващи:

- място № 1 с площ 1 (един) кв.м., находящо се във фоайето на сградата на ПГЛПИ „Атанас Буров” – гр. Горна Оряховица, находяща се в УПИ XIII - за техникум за складова техника в кв. 241 по плана на ИПЗ на гр. Горна Оряховица, представляващ поземлен имот (ПИ) с идентификатор 16359.512.32 по КК и КР на гр. Горна Оряховица, с административен адрес: гр. Горна Оряховица, общ. Горна Оряховица, обл. Велико Търново, ул. „Свети княз Борис I” № 25, за осъществяване на търговска дейност (разполагане на вендинг-автомат за топли напитки);

- място № 2 с площ 2 (два) кв.м., находящо се в двора на ПГЛПИ „Атанас Буров” – гр. Горна Оряховица, находяща се в УПИ XIII - за техникум за складова техника в кв. 241 по плана на ИПЗ на гр. Горна Оряховица, представляващ поземлен имот (ПИ) с идентификатор 16359.512.32 по КК и КР на гр. Горна Оряховица, с административен адрес: гр. Горна Оряховица, общ. Горна Оряховица, обл. Велико Търново, ул. „Свети княз Борис I” № 25, за осъществяване на търговска дейност (разполагане на вендинг-автомат за топли напитки).

Търгът ще се проведе при следните условия:

1. Начална тръжна цена:

- за място № 1 с площ 1 (един) кв.м., находящо се във фоайето на сградата на ПГЛПИ „Атанас Буров” – гр. Горна Оряховица – в размер на 30.00 лв. (тридесет лева)\*, определена съгласно чл. 41 от ППЗДС;

- за място № 2 с площ 2 (два) кв.м., находящо се в двора на ПГЛПИ „Атанас Буров” – гр. Горна Оряховица – в размер на 40,00 лв. (четиридесет лева)\*, определена съгласно чл. 41 от ППЗДС.

*\*Посочената цена е крайна и върху нея не се начислява данък върху добавената стойност (ДДС), тъй като представлява освободена сделка съгл. чл. 41, т. 1, б. „а“ и чл. 113, ал. 9 от ЗДДС.*

2. Срокът за отдаване под наем е 10 години, считано от датата на сключване на договора за наем.

3. Депозитът за участие в търга е парична вноска в размер на началната тръжна цена, както следва:

- за място № 1 с площ 1 (един) кв.м., находящо се във фоайето на сградата на ПГЛПИ „Атанас Буров” – гр. Горна Оряховица - в размер на 30.00 лв. (тридесет лева);

- за място № 2 с площ 2 (два) кв.м., находящо се в двора на ПГЛПИ „Атанас Буров” – гр. Горна Оряховица - 40,00 лв. (четиридесет лева).

Депозитът се заплаща в срок до 16.00 ч. на 15.10.2025 г. в Счетоводството на ПГЛПИ „Атанас Буров“ – гр. Горна Оряховица или по следната банкова сметка: IBAN: BG11STSA93003197973201, BIC: STSABGSF, Банка ДСК АД

4. Изискванията към кандидатите, условията за участие и провеждането на търга са подробно описани в тръжната документация, която е достъпна на интернет страницата на ПГЛПИ „Атанас Буров“ - гр. Горна Оряховица (https://burov.eu), раздел Обяви.

Месечната наемна цена се заплаща в срок до 15-то число на текущия месец в Счетоводството на ПГЛПИ „Атанас Буров“ гр. Горна Оряховица или по следната банкова сметка: IBAN: BG11STSA93003197973201, BIC: STSABGSF, Банка ДСК АД

Първата наемна вноска се заплаща преди сключването на договора.

Извършването на основните и текущите ремонти са за сметка на наемателя и се заплащат отделно от наемната цена.

Наемателят е длъжен да заплаща консумираните електроенергия и вода, както и да заплаща такса „Битови отпадъци“ пропорционално на наетата площ. Начинът за отчитане на консумираните електроенергия и вода е въз основа на показанията на електромера и водомера, монтирани на обекта.

По време на дългосрочната ученическа ваканция (за времето от 1 юли до 15 септември) наемателят заплаща намалена наемна цена в размер на 50% (петдесет процента) от договорената месечна наемна цена.

За обезпечаване на изпълнението на задълженията по договора за наем, депозитът на спечелилия участник в търга се задържа до прекратяване на договора като гаранция за заплащане на наема и консумативните разходи. Ако клаузите на договора са изпълнени и са платени всички наемни вноски и консумативните разходи, задържаният депозит се връща на наемателя, като не се начислява лихва за времето, през което сумата е престояла при наемодателя.

5. Заявления за участие в търга се приемат до 16.00 ч. на 16.10.2025 г. в Счетоводството на ПГЛПИ „Атанас Буров“ – гр. Горна Оряховица. Заявленията трябва да са подадени своевременно, така че да пристигнат до посочената крайна дата и час. Заявленията за участие и останалите изискуеми документи, посочени в тръжната документация, се подават в запечатан непрозрачен плик лично или по пощата с препоръчано писмо с обратна разписка. Предлаганата цена се представя в отделен запечатан непрозрачен плик с надпис „Предлагана цена”, който се поставя в плика със заявлението за участие.

6. Търгът ще се проведе на **17.10.2025 г.** в сградата на ПГЛПИ „Атанас Буров“ – гр. Горна Оряховица, кабинет № 11 (Актова зала), находяща се на адрес: гр. Горна Оряховица, общ. Горна Оряховица, обл. Велико Търново, ул. „Свети княз Борис I” № 25, както следва:

- за място № 1 с площ 1 (един) кв.м., находящо се във фоайето на сградата на ПГЛПИ „Атанас Буров” – гр. Горна Оряховица – **от 10:00 часа**;

- за място № 2 с площ 2 (два) кв.м., находящо се в двора на ПГЛПИ „Атанас Буров” – **от 11:00 часа**.

7. Кандидатите могат да извършват оглед на обектите от 9:00 ч. до 16:00 часа през работните дни, предхождащи датата на търга.

Информацията за търга е публикувана на интернет страницата на ПГЛПИ „Атанас Буров” – гр. Горна Оряховица (https://burov.eu).

За въпроси: тел. 0618/60258, тел. 0618/60263, тел. 0888/266 081